Odense Adresse-Contoirs Efterretninger, 1832-01-31
Fædrelandet. Lovgivning. 13 Januar 1832. Det i No. 17 belovede Jndhold af Plakaten for Kjøbstæderne udenfor Kjøbenhavn, samt for Landet i Danmark, angaaende Foranstaltninger til at hindre det mulige Tilfælde af Skindødes Begravelse: § 1. Jntet Liig maa jordes, førend det med behørig Attest er godtgjort, at sikkre utvivlsomme Tegn paa Døden have viist - § 2. Denne Attest bliver i de Kjøbstæder, hvori en Læge er ansat, at meddele enten af denne eller af en anden authoriseret Læge. Men i Landdistrikterne, saa og i de Kjøbstæder, hvori ingen Læge er ansat, blive Ligene, forsaavidt de Vedkommende ei hellere ville desuagtet forskaffe Attest af en Læge, eller Øvrigheden af særdeles Aarsager maatte finde en Læge Undersøgelse fornøden, at undersøge af tvende paa Politiemesterens Forslag til deslige Forretninger af Amtmanden udnævnte gode og oplyste Mænd, og Attest af disse at meddele, inden Begravelsen maa gaae for sig. Til at udføre saadanne Forretninger blive fornemmelig Skolelærere, Sognefogder og Fattigforstandere at udnævne, men Øvrigheden kan ogsaa udnævne andre paalidelige Mænd, som dertil ere at formaae. For at Vanskelighed ei skal indtræde, om nogen af de udnævnte Mænd maatte være forhindrede, bliver der i enhver Kjøbstad, som ingen Læge har, samt i ethvert Sogn paa Landet at udnævne flere end to Mænd. Hvorvidt Mændene i en bestemt Orden skulle fordeele Forretningerne mellem hinanden, eller og Forretningerne ordentligviis skulle tilfalde enkelte, og de øvrige blot bruges i deres Forfald, overlades det til Øvrighederne efter Omstændighederne at bestemme. Dog bør udstrakte Landsbyesogne stedse deles i flere Distrikter, saaledes, at der i intet Tilfælde bliver nogen lang Vei mellem Liighuset og de Mænd, som have at syne Liget og derom afgive Attest. -§ 3. Til Veiledning for dem, der ikke ere Læger, er en Anviisning, som indeholder de sikkreste Kiendetegn paa Døden, udarbeidet af Vort Sundhedskollegium og kundgjort ved Trykken, hvilken Anviisning findes vedføiet denne Vor Anordning og tillige med denne bør meddeles dem, som Øvrigheden i Medhold af 8 2 udnævner til at foretage Liigsyn; hvorhos disse i de Attester, de udstæde, udtrykkelig bør bevidne, at de have overveiet Anviisningens Jndhold og med Hensyn dertil finde den omhandlede Persons Død aldeles utvivlsom. Jøvrigt overlades det til Øvrighederne, under indtræffende Epidemie at bestemme, om og hvilke yderligere Forholdsregler der formedelst disse ved Liigsynene og Attesternes Udstædelse blive at lagttage paa de Steder, hvor Epidemien hersker og saalænge samme vedvarer. - § 4. For at undersøge Liget og derom udstæde Attest nyder Lægen 40 sk. Sølv, og, hvor Undersøgelsen i Medhold af det Foranførte foretages og Attesten udstædes af andre dertil authoriserede Mænd, erlægges samme Betaling til Deling mellem begge. Dog bliver, hvad enten det er Lægen eller Andre, som udføre denne Forretning, kun halv Betaling at udrede, hvis den Døde var Huusmand, Jnderste, Haandværkssvend, Dagleier, Tjenestetiende eller hørte til en anden Stilling, der ikke kan ansees fordeelagtigere, ligesom og al Betaling bortfalder, hvor Fattigvæsenet skal besørge Begravelsen. -§ b. Naar vedkommende Læger eller de andre til Liigsyn og Dødsattesters Udstædelse efter denne Anordning authoriserede Mænd maatte finde nogen Anledning til at antage, at Døds aarsagen fortjener Justitsvæsenets Opmærksomhed, bør de uopholdelig derom gjøre omstændelig Jndberetning i Kjøbstæderne til Politiet og paa Landet til Præsten, der igjen har at tilstille Politieøvrigheden Beretningen med sine Tanker derom, og, inden det af Politiet eller Sognepræsten er dem tilkjendegivet, at intet derfor i saa Henseende er til Hinder, bør Begravelses Attest ei meddeles. - , 6. Hvor Attest ei meddeles af en Læge, bør altid i det mindste 3 Dage fra den Tid, Døden viste sig, oppebies, inden Liget nedlægges i Kisten, med mindre tidligere umiskjendelige Tegn paa Forraadnelse maatte vise sig; dog at der i Tilfælde af smitsom Syge forholdes efter de derom særlig givne Anordninger. - . 7. Foranførte Vore befalinger træde i Kraft med Begyndelsen af April Maaned d. A. inden hvilken Tid de Mænd bør være udnævnte, som have af foretage de befalede Liigsyn og udstæde de fornødne Dødsattester i Landdistrikterne og i de Kjøbstæder, hvori ingen Læge er ansat.